Til medlemmerne af bestyrelsen

Fredericia 9. december 2019

**Referat fra mødet i bestyrelsen mandag den 16. december 2019 kl. 18.00 -21.00**

Tilstede: Alle, på nær Annette Lund. Nyt medlem af bestyrelsen er Uffe Grøn Roepstorff, 1. m.

**Dagsorden**

Formanden indledte med at byde velkommen til Uffe Grøn Roepstorff

**Ad.1 Godkendelse og underskrift af referat fra mødet 24. september 2019**

Referatet blev godkendt

**Ad. 2 Godkendelse af undervisningsplanen (ferieplan) for skoleåret 2020/21** (Bilag 1)

Planen har forud for bestyrelsesmødet været til høring i pæd. råd og samarbejdsudvalget. Her har der ikke været indsigelser. Undervisningsplanen blev godkendt.

**Ad. 3 Tema. ”Organiseringen af det faglige samarbejde” (FG 2020, afsnit 2.1**) (bilag 2)

PEM indledte med at skitsere, hvorledes gymnasiereformen på en række områder har stillet nye krav til både fagligheden og didaktikken. Samarbejdet imellem fagkolleger er blevet vigtigere, også fordi den samlede undervisningsopgave er blevet mere kompleks. Det er baggrunden for, at gymnasiet i forbindelse med FG 2020 besluttede at styrke samarbejdet i faggrupperne. Alle faggrupper er i gang – nogle mere intensivt end andre. I introduktionen redegjorde han tillige for overvejelserne i forbindelse med ansættelse af nye lærere i de enkelte fag

Fagformand i historiefaggruppen Christina Spanggaard (CS) bidrog derefter med et oplæg om hvorledes historiefaggruppen gennem de sidste år har intensiveret faggruppesamarbej-det. I oplægget var hun bl.a. omkring fagets ”årshjul”, fagets site, eksterne samarbejder og samarbejdet i mindre grupperinger inden for en stor faggruppe på 23 lærere.

Oplægget drøftedes, herunder hvorledes historiefaggruppens gode erfaringer kan bredes ud til øvrige faggrupper.

Bestyrelsen kvitterede for et meget spændende oplæg.

**Ad. 4 Orientering om forventet regnskab for 2019 og drøftelse af budgetudkast for 2020 med**

 **henblik på vedtagelse.**

PEM orienterede med udgangspunkt i bilag 3 og 4 om det forventede regnskabsresultat for 2019. Samlet er elevtallet på stx i efterårssemesteret 20 elever mindre end budgetteret. Frafaldet har været større end forventet, og i 1.g klasserne er der godt 10 færre end forventet. Situationen er omvendt på hf, hvor frafaldet er lidt mindre end budgetteret.

Indtil videre er der ikke foretaget en samlet vurdering af de forventede finansielle omkostninger.

Der forventes pt et overskud i størrelsesorden 1.5 mio. kr.

**Budgetforslag for 2020** drøftedes med udgangspunkt i bilag 4, 5 og 6.

Faldet i elevtallet slår nu markant igennem og indebærer en indtægtsreduktion på ca. 1.4 mio. kr.

Indtægtsgrundlaget har i år været forbundet med en større usikkerhed pga. en forsinket finanslov. At omprioriteringsbidraget på 2 % er væk er meget afgørende for den fremtidige økonomi. FG bliver fremadrettet ramt af en besparelse på ca. 320.000 kr., da det besluttedes, at de almene gymnasiers bygningstaxametre skulle finansiere en underfinansiering af den nye FGU-uddannelse. I de afsluttende finanslovsforhandlinger blev gymnasierne dog kompenseret i en tidsbegrænset periode for denne besparelse.

PEM betonede, at der i forhold til lærertimeforbruget i skoleåret 19/20 er budgetteret med en reduktion, idet de ekstra tilførte timer til almindelig reformimplementering er fjernet. PEM forventer også en aktivitetsreduktion i udviklingsarbejder i skoleåret 20/21.

Det budgetterede frafald drøftedes. Årsagerne er mangfoldige. Det må konstateres, at der også er elever, der forlader skolen, hvor det synes at være den rigtige beslutning. Det er fortsat meget vanskeligt på forhånd at udpege de elever, der får det svært i gymnasiet eller på hf. Der er hvert år min. 15 elever, der vælger at starte forfra eller gå på hf.

Markedsføringsbudgettet er igen øget lidt. Når omkostningerne på dette område tilbage i 2016 og 2017 var større, skyldes det bl.a. etableringen af en ny hjemmeside. Der fremlægges et oplæg på næste møde om en ny synlighedsstrategi.

De finansielle omkostninger/indtægter justeres på marts-mødet.

Budget 2020 blev vedtaget.

**Ad. 5** **En kort status på Eliteidrætssamarbejdet i Fredericia Kommune og de afledede**

 **konsekvenser for Fredericia Gymnasium** (ved Peter Knudsen)

PK, der er Fredericia Uddannelses Råds (FUR) repræsentant i Fredericia Eliteidræt, redegjorde for arbejdet med talenter i Fr. Eliteidræt. Der er et meget stort volumen i folkeskolernes overbygning (primært Ullerup Bæk Skolen), men mange falder fra ved overgangen til ungdomsuddannelserne. FG har stadig det største antal, men i år færre i 1.g end de forgående år. FG tilbyder 2 x morgentræningsmuligheder om ugen. Boris Bjulver, der er lærer på FG, er frikøbt til at fungere som talentkoordinator på ungdomsuddannelserne. FG støtter fortsat arbejdet på samme niveau som tidligere.

**Ad. 6 En kort orientering om studieretningsvalget efter grundforløbet samt godkendelse af**

 **klassekvotienter**

Bestyrelsen skal godkende opgørelse af klassekvotienten i 1.g og 1.hf. Klassekvotienterne må i gennemsnit ikke overstige 28 elever (optalt den 60. skoledag). Ved tælledagen var der 264 1.g elever og 84 1. hf’er. Bestyrelsen godkender redegørelsen.

**Ad. 7 Meddelelser**

PEM orienterede om, at der pt. er aktuelle drøftelser om røgfrie ungdomsuddannelser. Det drøftes på Christianborg, og han skal på torsdag til møde om dette med de øvrige ungdomsuddannelser og Fredericia Kommune. Se i øvrigt nedenfor

**Ad. 8 Evt.**

Intet

NB. Torsdag den 17.12.19 blev der indgået et bredt forlig på Christianborg om røgfri skoletid (se faktaark. 4):

<http://www.sum.dk/Aktuelt/Nyheder/Forebyggelse/2019/December/Ny-national-handleplan-skal-sikre-et-roegfrit-liv-for-boern-og-unge.aspx>

 **- - - - - - - - - - - - - - - - - - - - -- - - - - - - - - -**

 **f/ Anders Axø**

 **Formand**